《丹阳道中大雪》
元代·方回

轻船摇兀涕垂颐，我见人船更谓奇。
琐细穿篷仍急舞，迷漫渡水故斜吹。
孤村茅屋炊烟绝，匹马毡衫冻仆随。
此是老夫有声画，丹阳道上雪天诗。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。